钦定古今图书集成/理学汇编/文学典/第082卷 > 龙仁夫
## 钦定古今图书集成/理学汇编/文学典/第082卷 > 龙仁夫

按《吉安府志》：“仁夫，字观复，永新人。博学好古，潜心理
道，深探濂洛、关、闽之奥，经传子史，律历阴阳，靡不精
究。官湖广儒学提举，晚居黄冈。尝与吕文焕及吕氏
诸子弟宴琵琶亭，赋诗有‘江心正好看明月，却抱琵
琶过别船’之句。坐客皆掩泣罢酒。其忠义之能激人
如是。所著《周易集传》八十卷，立说主《本义》，每卦爻下”
各分变、象、辞。古谓杂卦为古《筮书》，《春秋传》所引“屯固、
比入、坤安、震杀”，皆以一字断卦义，此类是也。孔子存
之，以为经羽翼，初非创作。其言盖先儒所未发者。鄱
阳董真卿集《周易会通》，于仁夫之说多取焉。为文章
与庐陵刘岳申并名，而奇逸流丽过之，学者称麟洲
先生。